कावेरी नदी का उदगम स्थल - मडिकेरी से कोई 48 किलोमीटर दूर कावेरी थल कावेरी स्थित है। यहां से कावेरी नदी का उदगम माना जाता है। यहीं ब्रह्म गिरी पर्वत से कावेरी नदी की धारा निकलती है। यह स्थल केरल के कासरगोड जिले से भी निकट है। यहां एक कुंड बनाया गया है जिसमें श्रद्धालु गण स्नान भी करते हैं। कोडागू के लोगों में इस स्थल को लेकर असीम श्रद्धा है। थल कावेरी तक बस या निजी वाहन से जाया जा सकता है। पर आजकल वहां पानी बढ़ गया है इसलिए रास्ता बंद है। तो हम कावेरी थल कावेरी नहीं जा सके। फिर कभी सही। अक्तूबर महीने में तल कावेरी में विशाल मेला लगता है। तल कावेरी की दूरी केरल के पांथुर (कासरगोड जिला) शहर से 36 किलोमीटर है। कोडागू जिले के भागमंडला से तल कावेरी 8 किलोमीटर है।